Псы хуабэкIэ къызэрагъэпэщ
«Теректеплосбыт» муниципальнэ IэнатIэр иужь итщ бжьыхьэ-щIымахуэ лъэхъэнэр къызыхуэтыншэу къызэрырихьэлIэным.
Мы зэманым компанием зэрихъуэкIын хуейуэ къыпэщылъщ псы хуабэ зрикIуэ бжьамий кхъахэу метр 700. Абы щыщу Акъбащ Ипщэмрэ Тэрч къалэмрэ щыукъуэдия метр 300-р яхъуэжыну хунэсащ.
УхуакIуэхэм зэрыжаIамкIэ, лэжьыгъэр нэхъ пасэуи яхуэухынут, арщхьэкIэ псы хуабэр къэзыгъэсэбэпхэм абы и уасэр зымыт куэд къазэрыхэкIым Iуэхур къелъахъэ. Арати, нобэ ябгъэдэлъ мылъкумкIэ зыпэлъэщырщ кърахьэлIэну зыхунэсар.
Къапщтэмэ, Тэрч къалэм и №5-нэ хьэблэм и закъуэ бжьамий метр 50 зэман кIэщIым къриубыдэу щызэрахъуэкIащ. Языныкъуэ лэжьыгъэхэм гугъуехьышхуэ текIуадэу кърахьэлIэ, псы жапIэхэр зыдагъэзагъэ кIэнауэхэр уэшхыпсым зэрисеям къыхэкIыу. Ахэр япэ щIыкIэ езыхэм я къарукIэ белыпэ зырызу къыдагъэкъэбзыкIын хуей мэхъу, зэман кIыхь текIуадэу. Дауэ хъуми, «Теректеплосбыт» IэнатIэм и зэфIэкI псори къегъэсэбэп бжьыхьэ-щIымахуэ дызыхуэкIуэм дэтхэнэ зы унагъуэми псы хуабэр яIэригъэхьэн папщIэ.
Къумыкъу Руслан.
